โฆษก ศบค. แถลงสถานการณ์โรคโควิด-19 ไม่มีผู้เสียชีวิตเพิ่ม มีผู้ป่วยรายใหม่ 15 คน เหลือผู้ป่วยรักษาตัว 314 คน
โฆษก ศบค. แถลงสถานการณ์โรคโควิด-19 ไม่มีผู้เสียชีวิตเพิ่ม มีผู้ป่วยรายใหม่ 15 คน เหลือผู้ป่วยรักษาตัว 314 คนน.พ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ป่วยเพิ่มขึ้น 15 คน รวมมีผู้ป่วยสะสม 2,854 คน หายป่วยเพิ่ม 60 คน รวมหายป่วยแล้ว 2,490 คน อยู่ระหว่างการรักษา 314 คน วันนี้ไม่มีผู้เสียชีวิตเพิ่ม รวมผู้เสียชีวิตที่ 50 คน ผู้ที่ติดเชื้อมากที่สุดมีอายุระหว่าง 20 - 29 ปี จังหวัดที่มีผู้ป่วยมากที่สุด ได้แก่ กรุงเทพฯ รองลงมา คือ ภูเก็ต และนนทบุรี ทั้งนี้ยืนยันรัฐบาลทำงานเชิงรุก สามารถทำการสอบสวนโรค เฉพาะพื้นที่กรุงเทพฯ ได้วันละ 10,000 ตัวอย่าง แต่ก็ต้องไม่ประมาท แม้จำนวนติดเชื้อจะลดลงก็จะต้องปฏิบัติตามมาตรการของรัฐบาลอย่างเคร่งครัดต่อไป จนกว่าสถานการณ์จะ กลับเข้าสู่ภาวะปกติ